**„2024. ÉVI DÉL-ALFÖLDI INNOVÁCIÓS DÍJ”**

**PÁLYÁZATI FELHÍVÁS**

**ÉS ÚTMUTATÓ**

**Szeged, 2024. május**

**A Magyar Tudományos Akadémia Szegedi Akadémiai Bizottság**

szakmai közreműködésével

**a Bács-Kiskun Vármegyei Kereskedelmi és Iparkamara,**

**a Békés Vármegyei Kereskedelmi és Iparkamara és**

**a Csongrád-Csanádi Kereskedelmi és Iparkamara,**

**valamint a Dél-alföldi Regionális Innovációs Ügynökség KhE.**

pályázatot hirdet

**”Dél-alföldi Innovációs Díj” elnyerésére.**

1. **Pályázat célja**

A Dél-alföldi Régióban létrejött legjelentősebb szellemi alkotás, illetve azon alapuló termék, eljárás vagy szolgáltatás elismerése.

1. **Pályázók köre**

**Pályázhat:**

a) **Gazdasági társaság kategóriában:** a Dél-alföldi Régióban bejegyzett székhellyel vagy fiókteleppel rendelkező gazdasági társaság.

b) **Természetes személy kategóriában:** a Dél-alföldi Régióban állandó lakhellyel vagy ideiglenes lakcímmel rendelkező magyar állampolgár;

**Nem pályázhat, illetve nem részesülhet díjazásban:**

1. a pályázati eljárás előkészítésében és lefolytatásában közreműködő, szakértő, döntés-előkészítő és döntéshozó személy;

b) az a) pont alá tartozó személy tulajdonában álló gazdasági társaság;

c) olyan gazdasági társaság, amelyben az a) pont alá tartozó személy vezető tisztségviselő.

1. **Pályázat tárgya**
2. **Gazdasági társaság kategóriában:**

Pályázni lehet bármely (a) **iparilag alkalmazható** és (b) **piacképes** megoldást tartalmazó szellemi alkotással - amelyre vonatkozóan a pályázó hitelt érdemlően bemutatja a megoldás szakterületen való újdonságát -, illetve azon alapuló termékkel, eljárással vagy szolgáltatással, amely révén a gazdasági társaság jelentős **üzleti hasznot érhet el**.

**b) Természetes személy kategóriában:**

Pályázni lehet bármely (a) **iparilag alkalmazható** és (b) **piacképes** megoldást tartalmazó szellemi alkotással, amelyre vonatkozóan a pályázó hitelt érdemlően bemutatja a megoldás szakterületen való újdonságát.

***Szellemi alkotás:*** Azok az alkotások, műszaki megoldások, amelyek alkalmasak arra, hogy iparjogvédelmi oltalom (szabadalom, használati mintaoltalom, növényfajta-oltalom, formatervezési mintaoltalom, topográfiaoltalom) tárgyát képezzék, vagy amelyek jogszabály erejénél fogva szerzői jogi védelem alatt állnak, ideértve azt is, amikor hasznosítási célok, lehetőségek függvényében a megfelelő oltalom megszerzése helyett e megoldások titokban tartása célszerű. Ide tartozik továbbá a know-how, amit a Ptk. szintén szellemi alkotásként véd.

1. **Pályázat formai és tartalmi követelményei, összeállítása**
2. **Gazdasági társaság kategóriában:**

A beküldendő **pályázat szakmai anyagának** terjedelme maximum 20 gépelt oldal, amely az alábbiakból áll:

1. **Műszaki leírás:** a szellemi alkotás műszaki leírása a kulcsszavak külön megjelölésével, illetve amennyiben ismert, a megoldáshoz legközelebb álló referencia megjelölésével (pl. szabadalmi bejelentés száma) maximum 10 oldal terjedelemben, magyar vagy angol nyelven;
2. **Hasznosítás:** a szellemi alkotás ipari alkalmazhatóságának, felhasználási lehetőségeinek leírása, valamint a hasznosításra vonatkozó elképzelések ismertetése maximum 5 oldal terjedelemben, magyar nyelven;
3. **Az elért piaci, illetve gazdasági eredmény részletes** leírása (többlet eredmény, többlet éves árbevétel, piaci részesedés növekedés stb), referenciák ismertetése maximum 5 oldal terjedelemben, magyar nyelven.
4. **Nyilatkozat arról, hogy a vállalkozás rendelkezik innovációs/szellemitulajdon-védelmi szabályzattal (nem kötelező melléklet).**
5. **Természetes személy kategóriában:**

A beküldendő **pályázat szakmai anyagának** terjedelme maximum 15 gépelt oldal, amely az alábbiakból áll:

1. **Műszaki leírás:** a szellemi alkotás műszaki leírása a kulcsszavak külön megjelölésével, illetve amennyiben ismert, a megoldáshoz legközelebb álló referencia megjelölésével (pl. szabadalmi bejelentés száma) maximum 10 oldal terjedelemben, magyar vagy angol nyelven;
2. **Hasznosítás:** a szellemi alkotás ipari alkalmazhatóságának, felhasználási lehetőségeinek leírása, valamint a hasznosításra vonatkozó elképzelések ismertetése maximum 5 oldal terjedelemben, magyar nyelven.

A pályázat **szakmai anyagát elektronikus levélben** a szab@tab.mta.hu e-mail címre kérjük benyújtani.

A pályázat szakmai anyagához a **következő mellékleteket** kötelező csatolni:

**a)** **Gazdasági társaság kategóriában:**

1. Pályázó gazdasági társaság képviseletre jogosult tisztségviselője által aláír Nyilatkozat (Pályázati Útmutató 2. sz. Melléklete)

**b)** **Természetes személy kategóriában:**

1. Pályázó saját kezűleg aláírt Nyilatkozata (Pályázati Útmutató 1. sz. Melléklete)
2. Közös pályázat esetén, ha a pályázatot csak az egyik feltaláló/kutató nyújtja be a pályázó és meghatalmazó(k) saját kezűleg aláírt meghatalmazása (Pályázati Útmutató 3. sz. Melléklete)

A pályázat **szakmai anyagát elektronikus levélben** a szab@tab.mta.hu e-mail címre kérjük benyújtani.

A levél tárgyában kérjük feltüntetni: „2024. évi Dél-alföldi Innovációs Díj”.

**Felhívjuk a pályázók figyelmét, hogy hiánypótlásra nincsen lehetőség!**

**5. Értékelés**

A formailag nem megfelelő pályázat az értékelési folyamatból kizárásra kerül. **A pályázatot elutasítjuk, ha**

* a pályázó nem felel meg a pályázói körnek;
* nem csatolta a pályázat szakmai anyagát teljes egészében;
* nem csatolta a szükséges és kötelezően benyújtandó valamely mellékletet;
* a pályázatot a pályázati határidő lejártát követően nyújtotta be;
* a pályázó a kötelező Mellékleteket a megfelelő aláírás nélkül csatolta.

A formailag megfelelő pályázatok **szakmai-tartalmi értékelésének előkészítését** a Dél-alföldi Regionális Innovációs Ügynökség Közhasznú Egyesület újdonságkutatást, szabadalmazhatósági tesztet és előzetes piacelemzést magába foglaló komplex vizsgálat keretében végzi. A pályázatok rangsorolására és a díjak odaítélésére a Szegedi Akadémiai Bizottság, a Bács-Kiskun Vármegyei Kereskedelmi és Iparkamara, a Békés Vármegyei Kereskedelmi és Iparkamara, a Csongrád-Csanádi Kereskedelmi és Iparkamara, valamint a Dél-alföldi Regionális Innovációs Ügynökség Közhasznú Egyesület kuratóriumot hoz létre, melynek tagjai a Dél-alföldi Régió elismert innovációs és gazdasági szakemberei.

**Az értékelés és rangsorolás szempontjai:**

* a pályázat szakmai anyagában bemutatott műszaki megoldás technika állásához való viszonya, újdonságtartalma, innovatív jellege;
* a pályázat szakmai anyagában bemutatott műszaki megoldás technika állásához képest szakember számára nyilvánvalósága;
* a pályázat szakmai anyagában bemutatott műszaki megoldás ipari felhasználási lehetőségei, irányai;
* piaci lehetőségek, regionális, hazai és nemzetközi piaci kilátások;
* társadalmi hasznosság, kiemelten vizsgálva a Dél-alföldi Régióra gyakorolt hatást;
* a pályázat szakmai anyagának kidolgozottsága

gazdálkodó szervezet esetén a vállalati innovációs folyamatok kidolgozottsága, amit a pályázó dokumentumokkal, különösen a vállalati innovációs és szellemi tulajdon szabályzatra hivatkozással tud bemutatni.

**További értékelési és rangsorolási szempont gazdasági társaság kategóriában:**

* a 2021-2023 üzleti években elért többlet eredmény vagy többlet árbevétel és egyéb műszaki, gazdasági előny.

**6. Nyertes pályaművek száma**

Kategóriánként 3-3 pályázat.

1. **Díjazás**
2. **Gazdasági társaság kategóriában:**

A pályázatok közül az első helyezett **térplasztika elismerés**ben (Möbius-szalag), a második és harmadik helyezett **ezüst emlékérem** elismerésben részesül.

1. **Természetes személy kategóriában:**

A pályázatok közül a három legjobb (egy darab első, egy darab második és egy darab harmadik helyezett) pályázat részesül elismerésben. Az elismerés díjazásának mértékét a Kuratórium állapítja meg.

1. **Pályázat benyújtásának határideje és módja**

A pályázatokat **2024. szeptember 30. (hétfő) 16:00 óráig** **személyesen, vagy postai úton a MTA TABT Szegedi Akadémiai Bizottság Titkársága címére (6720 Szeged, Somogyi u. 7.)** vagy **elektronikus levélben a szab@tab.mta.hu e-mail címre** benyújtani. A pályázattal kapcsolatban bővebb információ kérhető a 62/553-911-es telefonszámon vagy a [szab@tab.mta.hu](mailto:szab@tab.mta.hu) e-mail címen.

1. **Eredményhirdetés időpontja és helye**

Az eredmények kihirdetésére 2024 novemberében a „Magyar Tudomány Ünnepe” szegedi plenáris ülésén, a Szegedi Akadémiai Bizottság székházában (6720 Szeged, Somogyi u. 7.) kerül sor.

1. **Titoktartás**

A pályázatban ismertetett, nem nyilvános műszaki és egyéb információk bizalmas információnak minősülnek. A Szegedi Akadémiai Bizottság, a Bács-Kiskun Vármegyei Kereskedelmi és Iparkamara, a Békés Vármegyei Kereskedelmi és Iparkamara, a Csongrád-Csanádi Kereskedelmi és Iparkamara és a Dél-alföldi Regionális Innovációs Ügynökség KhE. valamennyi átvett nem-nyilvános műszaki, jogi, üzleti vagy egyéb információt szigorúan bizalmasan kezel és azokat csak a formai és tartalmi követelményeknek való megfelelés vizsgálata céljából használja fel, bizalmas információt harmadik személy részére csak az átadó (pályázó) előzetes hozzájárulásával ad tovább. Kivételt képeznek ez alól a pályázati értékelésben résztvevő személyek (munkavállalók, megbízottak), akiket ugyanilyen titoktartási kötelezettség terhel.

1. **Díjkitűzés visszavonása, jogfenntartás**

A díjkitűzők a díjkitűzés visszavonásának jogát kifejezetten fenntartják. A díjkitűzés visszavonása ugyanolyan nyilvánosság mellett történik, mint a díjkitűzés.

A díjkitűzők a pályázatok benyújtására, valamint az eredményhirdetésre meghatározott határidő változtatásának jogát fenntartják. Az esetlegesen módosuló határidők közzététele legkésőbb az eredményhirdetés eredeti határidejének lejártát megelőző 3. munkanapig, ugyanolyan nyilvánosság mellett történik, mint maga a díjkitűzés.

1. **Figyelemfelhívás**

Felhívjuk a figyelmet, hogy a hatályos magyar jogszabályok, valamint a foglalkoztató intézmény szabályzatai alapján a pályázót a pályamű alapját képező szellemi alkotás, technológia vonatkozásában munkaviszonyából, közszolgálati jogviszonyából, hallgatói jogviszonyából vagy munkavégzésre irányuló egyéb jogviszonyából eredően a foglalkoztatójával szemben egyéb kötelezettségek terhelhetik (pl.: szolgálati szellemi alkotás munkáltató felé történő bejelentése).

Felhívjuk a figyelmet továbbá, hogy ha a pályázatban ismertetett szellemi alkotás, technológia a pályázó vagy az őt foglalkoztató intézmény és más szervezetek együttes munkája/projektje keretében jött létre, pályázót vagy a pályázó foglalkoztatóját a szellemi eredmények közlése, harmadik személyek részére történő átadása vonatkozásában egyéb kötelezettségek terhelhetik (pl.: konzorciumi szerződés alapján).

**A pályázat benyújtása, értékelése és elbírálása, valamint az esetleges díjazás a fenti kötelezettségeket nem érinti, azok teljesítése alól nem mentesít.**

A pályázat kiírói a fenti kötelezettségek elmulasztásából eredő következményekért felelősséget nem vállalnak.

**A nyertes pályázó a pályázat benyújtásával kötelezettséget vállal arra, hogy honlapján feltünteti a „Dél-alföldi Innovációs Díj” 2024. év logóját** (lásd Függelék)**.**

**„A Dél-alföldi Innovációs Díj”**

**1. sz. melléklete**

**NYILATKOZAT**

|  |  |
| --- | --- |
| 1. **PÁLYÁZÓ ADATAI** | |
| Név: |  |
| Születési hely és idő: |  |
| Anyja neve: |  |
| Lakóhely: |  |
| Tartózkodási hely: |  |
| Állampolgárság: |  |
| E-mail cím: |  |
| Telefonszám: |  |

|  |  |  |
| --- | --- | --- |
| 1. **NYILATKOZATOK** | | |
| 1. | Nyilatkozom, hogy a pályázat tárgyát képező szellemi alkotás saját alkotói tevékenységem eredménye. | IGEN  NEM |
| 2.[[1]](#footnote-1) | Tudományos fokozatom megjelölése. |  |
| 3. | Nyilatkozom, hogy a pályázat tárgyát képező szellemi alkotás létrehozatalában többen közösen vettünk részt. | IGEN  NEM |
| 4.[[2]](#footnote-2) | Többek közös szellemi alkotása esetén, a pályázat tárgyát képező szellemi alkotás létrehozatalában résztvevő feltalálók/alkotók neve, lakóhelye és feltalálói/szerzőségi részaránya %-os arányban jelölve. |  |
| 5. | A pályázat tárgyát képező szellemi alkotás tárgykörébe eső megoldás kidolgozása munkakörbe tartozó kötelességem. | IGEN  NEM |
| 6. | A pályázat tárgyát képező szellemi alkotás tárgykörébe eső megoldás kidolgozása nem munkakörbe tartozó kötelességem, de annak hasznosítása munkáltatóm tevékenységi körébe tartozik. | IGEN  NEM |
| 7.[[3]](#footnote-3) | Az 5. vagy 6. kérdésre adott „IGEN” válasz esetén foglalkoztatóm neve és címe a következő. |  |
| 8. | A pályázat tárgyát képező szellemi alkotás tárgykörébe eső megoldás kidolgozása nem munkakörbe tartozó kötelességem, és annak hasznosítása munkáltatóm tevékenységi körébe nem tartozik; egyéni feltaláló vagyok. | IGEN  NEM |
| 9. | A pályázatban ismertetett szellemi alkotásban foglalt megoldást vagy annak valamely részét korábban publikáltam. | IGEN  NEM |
| 10.[[4]](#footnote-4) | Korábbi publikációim helye, forrásmegjelölése. |  |
| 11. | Hozzájárulok, hogy a pályázatban közölt adatok és nyilatkozatok valóságtartalmát a díjkitűzők megvizsgálják. | |
| 12. | Hozzájárulok ahhoz, hogy a díjkitűzők a pályázatban benyújtott adataimat a pályázat szakmai értékelése, elbírálása, valamint a díjkitűzés teljesítéséhez szükséges intézkedések megtétele céljából nyilvántartsák és kezeljék. | |
| 13. | Tudomásul veszem, illetve hozzájárulok, hogy a díjkitűző a díj elnyerése esetén a díjazott nevét, a díjazott pályázat címét, tárgyát és megvalósítási helyét, továbbá egy rövid nem titkos adatokat tartalmazó projektleírást nyilvánosságra hozzon. | |
| 14. | Hozzájárulok ahhoz, hogy az adatlapon rögzített személyes adataimat a pályázat kiírója nyilvántartásba vegye, megismerje és azokat – kizárólag a pályázat lebonyolítása, értékelése céljából – a bíráló bizottság számára átadja, illetőleg maga kezelje. Pályadíj elnyerése esetén személyes adataim (különösen nevem) a pályázat kiírójának kommunikációja során felhasználhatóak, rólam képmás és/vagy hangfelvétel készülhet, és azt a pályázat kiírója kommunikációja során nyilvánosságra hozhatja, honlapján, sajtótudósításában időbeli korlátozás nélkül elhelyezheti, felhasználhatja, beszámolóiban megjelenítheti. | |
| 15. | Hozzájárulok továbbá a pályázáskor rendelkezésre bocsátott személyes adataimnak az azonosítás célja érdekében szükséges mértékben történő nyilvánosságra hozatalához. | |
| 16. | A pályázati kiírás feltételeit megismertem és elfogadom, annak minden pontját magamra nézve kötelezőnek tartom. | |
| 17. | Tudomásul veszem, hogy a pályázat elbírálásával, a bíráló bizottság döntésével szemben fellebbezésnek nincs helye. | |

Kelt: ………………, 2024. év ………………. hó …….. nap

|  |
| --- |
| ………………………………….. |
| név |
| pályázó |

Előttünk mint tanúk előtt:

|  |  |
| --- | --- |
| 1. | 2. |
| Aláírás: ……………………………………... | Aláírás: ……………………………………... |
| Név: ………………………………………… | Név: ………………………………………… |
| Lakóhely: …………………………………... | Lakóhely: …………………………………... |
| Személyi ig. száma: ………………………… | Személyi ig. száma: ………………………… |

**„A Dél-alföldi Innovációs Díj”**

**2. sz. melléklete**

**NYILATKOZAT**

|  |  |
| --- | --- |
| 1. **PÁLYÁZÓ ADATAI** | |
| Név: |  |
| Alapítási év: |  |
| Székhely: |  |
| Fióktelep: |  |
| Adószám: |  |
| Cégjegyzékszám: |  |
| Képviseli: |  |
| E-mail cím: |  |
| Telefonszám: |  |

|  |  |  |
| --- | --- | --- |
| 1. **NYILATKOZATOK** | | |
| 1. | Nyilatkozom, hogy a pályázat tárgyát képező szellemi alkotásra vonatkozóan harmadik személynek nincs olyan kizárólagos joga, amely a szellemi alkotás hasznosítását, felhasználását a pályázat keretében akadályozza vagy korlátozza. | IGEN  NEM |
| 2. | Nyilatkozom, hogy a pályázat tárgyát képező szellemi alkotás feletti rendelkezési jogot a pályázó jogosan megszerezte. | IGEN  NEM |
| 3. | A pályázatban ismertetett szellemi alkotásban foglalt megoldást vagy annak valamely részét korábban publikáltam. | IGEN  NEM |
| 4.[[5]](#footnote-5) | Korábbi publikációk helye, forrásmegjelölése. |  |
| 5. | Hozzájárulok, hogy a pályázatban közölt adatok és nyilatkozatok valóságtartalmát a díjkitűzők megvizsgálják. | |
| 6. | Hozzájárulok ahhoz, hogy a díjkitűzők a pályázatban benyújtott adatokat a pályázat szakmai értékelése, elbírálása, valamint a díjkitűzés teljesítéséhez szükséges intézkedések megtétele céljából nyilvántartsák és kezeljék. | |
| 7. | Tudomásul veszem, illetve hozzájárulok, hogy a díjkitűző a díj elnyerése esetén a díjazott nevét, a díjazott pályázat címét, tárgyát és megvalósítási helyét, továbbá egy rövid nem titkos adatokat tartalmazó projektleírást nyilvánosságra hozzon. | |
| 8. | Hozzájárulok ahhoz, hogy az adatlapon rögzített személyes adataimat a pályázat kiírója nyilvántartásba vegye, megismerje és azokat – kizárólag a pályázat lebonyolítása, értékelése céljából – a bíráló bizottság számára átadja, illetőleg maga kezelje. Pályadíj elnyerése esetén személyes adataim (különösen nevem) a pályázat kiírójának kommunikációja során felhasználhatóak, rólam képmás és/vagy hangfelvétel készülhet, és azt a pályázat kiírója kommunikációja során nyilvánosságra hozhatja, honlapján, sajtótudósításában időbeli korlátozás nélkül elhelyezheti, felhasználhatja, beszámolóiban megjelenítheti. | |
| 9. | Hozzájárulok továbbá a pályázáskor rendelkezésre bocsátott személyes adataimnak az azonosítás célja érdekében szükséges mértékben történő nyilvánosságra hozatalához. | |
| 10. | A pályázati kiírás feltételeit megismertem és elfogadom, annak minden pontját magamra nézve kötelezőnek tartom. | |
| 11. | Tudomásul veszem, hogy a pályázat elbírálásával, a bíráló bizottság döntésével szemben fellebbezésnek nincs helye. | |

Kelt: ………………, 2024. év ………………. hó …….. nap

|  |
| --- |
| ………………………………….. |
| név |
| pályázó |

**„Dél-alföldi Innovációs Díj”**

**3. sz. melléklete**

**MEGHATALMAZÁS (MINTA)**

Alulírott (1) ……………………………………………………. (szül. hely és idő: ………………………………; anyja neve: ……………..; lakóhely: …………………; tartózkodási hely: ……………………….)

Alulírott (2) ……………………………………………………. (szül. hely és idő: ………………………………; anyja neve: ……………..; lakóhely: …………………; tartózkodási hely: ……………………….)

Alulírott (3) ……………………………………………………. (szül. hely és idő: ………………………………; anyja neve: ……………..; lakóhely: …………………; tartózkodási hely: ……………………….)[[6]](#footnote-6)

mint alkotók/feltalálók

**meghatalmazom(zuk)**

……………………………… (szül. hely és idő: ………………………………; anyja neve: ……………..; lakóhely: …………………; tartózkodási hely: ………………………….) alkotót/feltalálót, hogy

a Szegedi Akadémiai Bizottság, a Bács-Kiskun Megyei Kereskedelmi és Iparkamara, a Békés Vármegyei Kereskedelmi és Iparkamara, a Csongrád-Csanád Megyei Kereskedelmi és Iparkamara és a Dél-alföldi Regionális Innovációs Ügynökség KhE által meghirdetett „2024. évi Dél-alföldi Innovációs Díj” című díjkitűzési felhívására

az általunk közösen létrehozott, „…………………………………” című szellemi alkotás tárgyában helyettem(ünk) és nevemben(ünkben) pályázatot nyújtson be, és a pályázat során engem(minket) képviseljen.

Kijelentem(jük), hogy a pályázatban szereplő, a személyes adatok fogalma alá tartozó adatok pályázatok szakmai értékelése, elbírálása, valamint a díjkitűzés teljesítéséhez szükséges intézkedések megtétele céljából díjkitűzők általi nyilvántartásához és kezeléséhez hozzájárulok(lunk).

Hozzájárulok(lunk), hogy a díj elnyerése esetén nevem(ünk) és a díjazott szellemi alkotás címe nyilvánosságra kerüljön.

Kelt:

…………………, 2024. év ………….. hónap …. nap

|  |  |
| --- | --- |
| ……………………………. | ……………………………. |
| Név | név |
| meghatalmazó feltaláló/alkotó | meghatalmazó feltaláló/alkotó |
|  |  |
|  |  |
|  |  |
|  |  |
| ……………………………. |  |
| Név |  |
| meghatalmazó feltaláló/alkotó[[7]](#footnote-7) |  |

Előttünk mint tanúk előtt:

|  |  |
| --- | --- |
| 1. | 2. |
| Aláírás: ……………………………………... | Aláírás: ……………………………………... |
| Név: ………………………………………… | Név: ………………………………………… |
| Lakóhely: …………………………………... | Lakóhely: …………………………………... |
| Személyi ig. száma: ………………………… | Személyi ig. száma: ………………………… |

**A fentiek szerinti meghatalmazást és megbízást elfogadom.**

Kelt:…………………, 2024. év ………….. hónap …. nap

|  |
| --- |
| ……………………………… |
| név |
| meghatalmazott feltaláló/alkotó  pályázó |

**„Dél-alföldi Innovációs Díj”**

**Függelék**

****

1. *A 2. kérdésnél a pályázó tudományos fokozatát kérjük megjelölni; ha nincsen ilyen kérjük „x”-szel jelezni.* [↑](#footnote-ref-1)
2. *A 4. kérdésre a választ kérjük felsorolásszerűen megadni; ha nem releváns, kérjük „x”-szel jelölni!* [↑](#footnote-ref-2)
3. *A 7. kérdésre a választ kérjük hivatalos megnevezés szerint megadni!* [↑](#footnote-ref-3)
4. *A 10. kérdésre adott válaszban kérjük az esetleges publikációk címét és forrását megadni; ha nem releváns, kérjük „x”-szel jelölni.* [↑](#footnote-ref-4)
5. *A 4. kérdésre adott válaszban kérjük az esetleges publikációk címét és forrását megadni; ha nem releváns, kérjük „x”-szel jelölni.* [↑](#footnote-ref-5)
6. *Szükség esetén törölhető vagy sokszorozható!* [↑](#footnote-ref-6)
7. *Szükség esetén törölhető vagy sokszorozható!* [↑](#footnote-ref-7)